runetrust/blame-folketinget-dk huggingface dataset:
Per Clausen (EL), 2006-05-03:
Når jeg tror og mener, at en frivillig ordning er det bedste her, så er det jo også, fordi tvangslicenser er en ganske vanskelig sag, og det fremgår jo også af Socialdemokraternes forslag, hvor intentionen givetvis er god, men hvor vi også kan sige, at det er rigtigt, at når vi ville komme til implementeringen af det her, så ville vi være nødt til at stille mange spørgsmål om, hvad man ville gøre, for man skal altså have en licens for at få en dansk tilladelse til at oprette en større internetside for børn og unge.
Tom Behnke (FRI), 2001-02-01:
Det, det handler om, når domstolene skal tage stilling til de kriminelle handlinger, der er forøvet, er, at man kan bruge de rigtige, relevante paragraffer i hver enkelt sag, og ikke, at man er hæmmet i muligheden for at bruge lige præcis den paragraf, der er den rigtige.
Martin Henriksen (DF), 2014-05-02:
Det synes jeg faktisk er en udmærket pointe; jeg synes, at det er et meget, meget fint hensyn at tage, og det synes jeg godt at man kunne imødekomme fra dansk side – og hvis ikke det bliver i den her omgang, kunne man måske gøre det på et senere tidspunkt; man kunne måske endda bruge det her som en anledning til at kigge på reglerne ikke bare i Grønland og i Danmark, men også på Færøerne, altså i hele rigsfællesskabet.
Aki-Matilda Høegh-Dam (SIU), 2021-10-07:
Hun forklarede mig, at hun var overbevist om at kunne dokumentere en usaglig sagsbehandling fra kommunens side, hvor det også blev tydeliggjort, at hvis ikke det var for hendes juridiske baggrund i Danmark og hendes forståelse for retfærdig rettergang, ville hendes barn også være blevet anbragt.
Peder Hvelplund (EL), 2019-05-02:
Vi synes derfor, at det er positivt, at DF her tager initiativ til at opfordre regeringen til at tage sagen op i Ministerrådet, ligesom Folketinget selv vil overveje at henvende sig til Europa-Kommissionen og opfordre den til at fremlægge et forslag om revision af forordning 2019/6, så det bliver muligt at stille krav om mærkning med blindskrift af veterinære lægemidler.
Lene Espersen (KF), 2005-12-07:
Man ville have en frygt for, at Udlændingestyrelsen – i gåseøjne – angav det videre til politiet, foretog en anmeldelse, og det mener jeg simpelt hen ikke kan være formålstjenligt i forhold til de unge mennesker, som vi via lovgivningen forsøger at beskytte.
Ellen Trane Nørby (V), 2008-05-29:
Det er fordi, jeg egentlig gerne vil ind til noget af det, som Enhedslistens ordfører har haft fokus på hele dagen, nemlig de stigende fødevarepriser, og derfor vil jeg gerne spørge Enhedslistens ordfører, om det ikke er korrekt, at det generelt har været sådan, når vi kigger på den tid, regeringen har siddet fra 2001 og frem til 2007, så er de offentlige overførselsindkomster sådan set steget mere end priserne, hvorimod det eneste tidspunkt, der er sket en ændring, er fra 2007 og her til 2008, hvor CASA-rapporten også går ind og påpeger nogle helt konkrete faktorer bag det.
Bente Dahl (RV), 2011-01-12:
Nu nævner ministeren 2012, og det er jo også et meget aktuelt årstal, hvad angår samarbejdet på europæisk plan, men som ministeren kan høre, er jeg også inde på noget om de internationale udfordringer, altså om ministeren vil sætte yderligere initiativer i værk for at forebygge og styre den her udvikling – sammenhængen mellem sygdom og sundhed hos dyr og mennesker – f.eks. med den viden, der nu indsamles i Melbourne.
Christine Antorini (S), 2010-12-08:
Jeg har stillet spørgsmål til undervisningsministeren, som jeg ved, at ministeren kender, som handler om, hvis man nu trækker pensionsudgiften ud, og det er meget relevant at spørge til lærernes pensionsudgift her, fordi det er nemlig sådan, at tidligere var lærerne tjenestemænd under staten, og da var det staten, der finansierede pensionsudgifterne til lærerne.
Mai Mercado (KF), 2021-12-10:
John Rydahl, formand for kristendomslærerne, sagde i en debat her sidste år: Det nytter jo ikke noget, at I beder os om at gå forrest, og at vi skal opfinde den dybe tallerken inde i undervisningslokalet; vi har brug for noget undervisningsmateriale, vi kan læne os op ad, og som gør undervisningen legitim.
Hans Andersen (V), 2004-01-22:
Ifølge Sundhedsstyrelsen er der jo de her 1,2 millioner overvægtige danskere med et BMI på mellem 25 og 35, og når man ser på forslaget, forudsætter det jo tilskud fra den offentlige sygesikring på 1.100 kr. pr. patient for fem diætbehandlinger.
Villy Søvndal (SF), 2010-10-07:
Jeg synes i virkeligheden, at både hr. Peter Christensens og hr. Simon Emil Ammitzbølls spørgsmål understreger vores forslag om behov for mere dansk og regning i de små klasser, for det er da indlysende, at hvis man kun læser den første bilagsside, så går man galt i byen.
Michael Aastrup Jensen (V), 2008-04-24:
Når EU med Lissabontraktaten jo bliver mere handlekraftig og styrket, jamen så er det selvfølgelig også vigtigt, at Europarådet ikke prøver at brede sig ud og så at sige blive et mini-FN, bare i europæisk målestok, men begynder at se på, hvad Europarådets kerneopgaver er, og jeg synes, at nogle af kerneområderne helt klart er menneskerettigheder og demokratiopfattelse.
Bodil Kornbek (KD), 2004-12-10:
Men skulle denne redegørelse være et udtryk for, at regeringen nu vil noget nyt, vil et helt nyt spor med hensyn til forståelsen af, hvad uddannelse er, så hilser jeg det naturligvis velkommen, for der er i hvert fald brug for, at vi også anerkender alle de andre kompetencer, som det enkelte menneske har, og at det også kommer i spil på en helt anden vis end det, regeringen i hvert fald hidtil har lagt for dagen.
Anne-Mette Winther Christiansen (V), 2014-04-11:
Det har været et ønske i flere år, ved jeg, så derfor er det faktisk rigtig godt, at vi nu har fundet en vej og en formulering, så de kan komme videre, så de føler sig mere veltilpas, havde jeg nær sagt, og så de er sikre på, at de har et godt grundlag at arbejde på, og at de ikke nødvendigvis skal ringe efter politiet for at tjekke den unges opholdsrum.
Henrik Dam Kristensen (S), 2014-12-03:
Vi har med Arbejdsmarkedsstyrelsen, som jeg sagde før, taget konkret kontakt til kommunerne, så der bliver gjort alt, hvad der overhovedet kan gøres, for jeg er fuldstændig enig med hr. Langballe i, at det er helt, helt uacceptabelt – for det første at tage af sted, og det er da grotesk, hvis man så får offentlige midler for det.
Lotte Rod (RV), 2023-05-17:
Hvad er ministerens holdning til, at en kommune som Furesø Kommune sidste år bl.a. måtte indføre to yderligere lukkedage i dagtilbud, øge forældrebetalingen i sfo og spare på specialundervisning og PPR for at få budgettet til at hænge sammen og nu tilmed er nødt til at genåbne budgettet?
Anne Baastrup (SF), 2000-01-26:
Der har været et spørgsmål rejst bl.a. af Forbrugerrådet om, hvorvidt man skal have en frist for at rejse et spørgsmål om fejl i forbindelse med udøvelsen af advokathvervet, og man har nu foreslået i lovforslaget, at den frist sættes til seks måneder.
Ole Birk Olesen (LA), 2020-02-20:
Jeg husker, dengang vi i Danmark gjorde et forsøg på at udbrede elbiler – jeg mener, det var med DONG for bordenden og Better Place – og hvor man havde fundet Renault som producent af nogle elbiler, hvori der var sådan et traditionelt, gammeldags, men meget stort bilbatteri, som fyldte halvdelen af bagagerummet.
Arne Melchior (CD), 2000-11-28:
Men nogle af dem har været at kritisere. Jeg tager ikke afstand fra dem alle sammen, men tingene er altså ikke så enkle og entydige og klare, som de to talere, der har været inde på det - det var hr. Holger K. Nielsen og hr. Søren Søndergaard - udlægger det.
Tina Nedergaard (V), 2010-11-26:
Jeg må bare sige, at der taler man forhåbentlig mod bedre vidende, eftersom jeg jo i torsdags oversendte de nye tal fra profilmodellen til ordførerne, herunder fru Christine Antorini personligt, hvoraf det fremgår, at aldrig tidligere har så mange taget en ungdomsuddannelse, som det sker helt aktuelt.
Joachim B. Olsen (LA), 2011-11-25:
Jeg vil også gerne invitere hr. Christian Juhl ud at møde nogle af de arbejdsgivere, som har kontaktet mig og sagt, at de ikke kan skaffe folk til at komme og gøre rent i deres rengøringsfirma, fordi der ikke er nogen, der gider arbejde for 140 kr. i timen, hvis de skal køre over en halv time.
Dennis Flydtkjær (DF), 2015-12-04:
Angående finansieringen, som jo var en justering af konsolideringsfradraget og afskaffelse af overførselsreglen for fonde, har jeg bemærket, at der har været en del kritik i høringssvarene og også i medierne, og den ene går specielt på, at overførselsreglen giver et for stort provenu.
Karen Jespersen (S), 2001-03-21:
Ja, til hr. Peter Duetoft må jeg henvise til den besvarelse, jeg gav i det tidligere spørgsmål om grundlaget for at få humanitær opholdstilladelse, og til hr. Keld Albrechtsen kan jeg sige, at jeg netop i min besvarelse sagde, at Romstadtrapporten er Flygtningenævnet bekendt, og på den måde har de taget stilling til, i hvilket omfang det indgår i deres grundlag for at vurdere, om et menneske skal have asyl.
Mai Mercado (KF), 2019-03-19:
Jeg synes, man glemmer en ting i både det her forslag om overgang til børnehave, men også i diskussionen omkring minimumsnormeringer, og det er, at man ved at lægge det op til Christiansborg altså får en ganske voldsom centralisering, og jeg tror ikke på, at det er det bedste.
Karsten Hønge (SF), 2010-11-11:
Voksen- og efteruddannelsessystemet har stor betydning for hele landet, men det benyttes jo især i Udkantsdanmark, for det er nemlig rigtig svært at være kortuddannet arbejdsløs på f.eks. Langeland, hvor vi nu sidst har set at Vestas vil lukke.
Troels Lund Poulsen (V), 2014-10-01:
Vi mener, at den rigtigste vej at gå her er at støtte regeringens beslutningsforslag, hvoraf en del tager højde for en kapacitetsopbygning for netop at give bedre vilkår for de soldater, der kæmper på landjorden, og gøre dem endnu bedre rustet til den kamp, de fører.
Thor Pedersen (V), 1999-09-07:
Men her får man altså ret til at vælge noget andet end det, man har fået tildelt, og det er suppleret med, at vi ønsker, at kommunerne får ret til at kunne sige til en familie, der har fået anvist en plads til sit barn i en kommunal institution: Hvis I hellere vil noget andet, så er vi også i stand til at give jer et beløb, hvis I selv løser pasningsopgaven.
Torsten Schack Pedersen (V), 2024-05-29:
Nu er der en EP-valgkamp, og jeg ville bare høre, om De Konservative mener, at det er helt naturligt, at vi som Folketing, når der bliver truffet beslutninger i EU, så også er forpligtet til at sørge for, at EU-reglerne bliver vedtaget til gældende lovgivning i Danmark.
Jens Joel (S), 2012-05-30:
Skal jeg forstå det sådan, at fru Benedikte Kiær ikke mener, at det svar, der er kommet fra Skatteministeriet, og som er oversendt til Folketinget, er retvisende, og at man derfor afviser, at der har været den her stigning på omkring 4.500 kr. for LO-familien?
Jonas Dahl (SF), 2009-12-09:
Det må være svært at være konservativ ordfører og skulle stå og forsvare en politik, som landets daværende sundhedsminister gennemførte, hvor det blev sikret, at privathospitalerne fik en tilstrækkelig stor omsætning, og sikret, at privathospitalerne fik nogle kunstigt høje takster, når man faktisk kunne have fået samme behandling til en lavere pris og dermed have haft nogle penge tilovers, som man kunne have brugt til at behandle endnu flere danskere for en række sygdomme.
Frank Aaen (EL), 2011-03-17:
Jeg synes, at selv om det kun bliver til et spørgsmål om, at man får en debat om det i Rådet, ville det under alle omstændigheder være fint, hvis man kunne lukke munden på den franske embedsmand fra deres udenrigsministerium, når han håner dem, der gerne vil ændre på det her rejseri, ved at sige, at det spørgsmål aldrig nogen sinde har været rejst.
Bjarne Laustsen (S), 2010-11-04:
Der var en ting, som jeg studsede lidt over, og det var i forhold til økologi, og der synes jeg, at de svar, der er kommet, ikke er særlig fyldestgørende, for som det måske kan læses, er det sådan, at økologerne siger, at de stramninger, der kommer her, faktisk gør, at det ikke er muligt at have økologiske slagtekalkuner i Danmark.
Kristian Thulesen Dahl (DF), 2005-03-15:
Men hvis pointen er, at det må man ikke gøre, man skal bruge fire kommunaldirektører, hvis man nu tilfældigvis har haft fire kommunaldirektører, når man går ind i processen, og de to har været åremålsansatte, og når ansættelsesperioden udløber, må man bare finde et eller andet job til dem, så tror jeg, fru Margrethe Vestager og jeg ser lidt forskelligt på, hvordan vi bruger ressourcerne i den offentlige sektor bedst.
Aase D. Madsen (DF), 2002-12-10:
Vi mener i Dansk Folkeparti, at ændringsforslaget virker i direkte modsat retning, for det sætter jo udgifterne til pristilskuddene på vindmøller op i en lang årrække fremover, og der er kloge hoveder, der har beregnet, at det altså løber op i milliardbeløb.
Brian Mikkelsen (KF), 2018-04-25:
Kommunerne og deres erhvervsråd vil varetage de fleste virksomhedsrettede opgaver, som de har i dag, og det, vi ser på, er, om virksomhederne ikke kan få lidt mere ud af, at kommunerne samarbejder mere om den specialiserede vejledning og gør den tilgængelig for alle virksomheder. Så det er udgangspunktet.
Karen J. Klint (S), 2008-12-04:
Det er derfor, vi godt vil have en lidt mere overordnet plan for, hvor mange pladser man har brug for til retspsykiatrien, hvor mange pladser man har til dem, der skal have meget, meget langvarige indlæggelser på grund af nogle andre forhold, for det kan jo ikke være lykken at være meget langvarigt indlagt på en akut modtageafdeling.
Karsten Lauritzen (V), 2015-04-09:
Jeg skal bare høre hr. Jeppe Mikkelsen, om hr. Jeppe Mikkelsen er enig med justitsministeren i, at når vi har et forbeholdsbelagt område, kan Danmark ikke sige noget, fordi vi på grund af de ændringer, der er på nogle af retsakterne og rammeaftalerne, risikerer, at det så ryger over i noget, vi ryger ud af, hvis vi ikke får afskaffet vores retsforbehold.
Christian H. Hansen (DF), 1999-11-30:
Vi ser gerne, at man via det videre arbejde med loven åbner op for lidt mere fleksibilitet med hensyn til uddannelseskrav, således at man eventuelt kan opnå en kombination af praktisk erfaring og gennemførelse af et uddannelseskursus i driftsøkonomi, hvormed der også opnås mulighed for at få de statsgaranterede lån uden tilskud.
Jørgen Arbo-Bæhr (EL), 2007-05-22:
Jeg synes, at hr. Bent Bøgsted skulle tone rent flag og sige, at han i den her sag har valgt at pantsætte sin vilje hos beskæftigelsesministeren, for ellers vil jeg godt have hr. Bent Bøgsted til fra den her talerstol at sige: Der findes ikke mennesker, der er på kontanthjælp, som har en psykisk sygdom, og der findes ikke mennesker, der er på kontanthjælp, som er under en kræftbehandling.
Erling Bonnesen (V), 2010-03-04:
Det er jo grundlaget for at kunne sikre erhvervet, for at kunne sikre, at der stadig væk er en indtjening, lige præcis for – det synes jeg også er helt rigtigt – at vi får sat spot på sikringen af landdistriktudviklingen, et godt liv i landsbyerne og alle de andre gode ting, som vi gerne vil støtte op om.
Charlotte Dyremose (KF), 2011-02-03:
Men at jeg sagde det, var vel sådan set, fordi jeg synes, at det er ret væsentligt, at man grundigt beskriver de dilemmaer, der er her, mellem netop muligheden for, at præsterne på den ene side kan flytte rundt, og på den anden side, at hvis præsterne bare lige kan gøre det, står der nogle menighedsråd tilbage, der mister deres kaldsret.
Karen Hækkerup (S), 2012-03-21:
Men det er jo sådan, at man, når man får et barn, også regner med, at der tit vil være en pasningsudgift, og der synes jeg sådan set, det er fint nok at sige, at det så er o.k. – eller i hvert fald stille spørgsmålet om det ikke er det – at man betaler for pasningsdelen.
Klaus Hækkerup (S), 2004-01-15:
Udvalget er så endt med at indstille, at man kunne udvide den nuværende lovgivning, så personer med dansk indfødsret, der agter at vende tilbage til riget inden for 2 år efter udrejsen, samt de med disse personer samlevende ægtefæller, registrerede partnere og ugifte samlevende med dansk indfødsret, som det hedder, bevarer valgretten i 2 år efter udrejsen.
Morten Østergaard (RV), 2009-04-02:
Så er vi selvfølgelig lidt søgende, i forhold til i hvilket omfang man skal betale vederlag til rådgiverne, og i hvilket omfang indsatsen skal være frivillig, men vi er i hvert fald meget villige til at styrke offerrådgivningen og er særlig glade for forslaget om at give adgang til psykologhjælp.
Lisbeth Bech Poulsen (SF), 2016-12-07:
Det er der, fordi der er proaktive lande som Frankrig og Tyskland osv., som har sagt: Lad os sætte os ned ved bordet og prøve at se, hvad vi kan blive enige om, løse nogle problemer osv., se, hvordan det her kan komme til at virke i praksis.
Keld Albrechtsen (EL), 2000-02-29:
Jeg vil godt spørge ministeren, for det kan måske gøre debatten mere enkel og klar: Er det regeringens hensigt ubrydeligt at holde det løfte, regeringen gav vælgerne forud for folketingsvalget i marts for 2 år siden, om ikke at åbne for nye huslejestigninger?
Jan E. Jørgensen (V), 2015-05-21:
Altså, lad os nu få begyndt at få hævet erstatningsniveauet ét sted, og så kan vi altid hæve det andre steder, for det er et generelt problem, at erstatningsniveauet er for lavt i dansk ret. Så har Dansk Journalistforbund også beskæftiget sig med spørgsmålet om, hvorvidt de her sager skal kunne køre som offentlig påtale, altså hvor det er politiet, som fører sagen via anklagemyndigheden, eller om det system, vi har nu, er tilstrækkeligt.
Mette Hjermind Dencker (DF), 2013-03-15:
Jamen hvis vi så kigger på selve rådgivningsdelen, nemlig det her med at få råd og vejledning i forbindelse med sin skilsmisse, hvor SF nu mener, at det er noget, folk skal til at betale 1.000 kr. for, og hvor ordføreren så flot gør opmærksom på, at det jo kun lige dækker omkostningerne, vil jeg spørge: Har SF så også i sinde at regne ud, hvad omkostningerne er ved jordemoderbesøg, ved sager hos sagsbehandleren for kontanthjælpsmodtagere eller andre steder, hvor borgere har brug for det offentliges råd og vejledning?
Karin Nødgaard (DF), 2006-02-28:
Det fremsatte beslutningsforslag, B 48, indeholder mange bemærkninger af forskellig karakter, som argumenterer for, at der i Danmark i lighed med andre europæiske lande skal etableres sundhedsrum for stofmisbrugere som et led i den integrerede og skadereducerende indsats på narkoområdet.
Jakob Axel Nielsen (KF), 2008-01-30:
For det ville heller ikke nytte noget, hvis en patient kom ind på en skadestue med en kræftdiagnose, og man så ude fra forvagten begyndte at operere noget væk, sådan at man måske ikke fik diagnosticeret, hvad det var for en efterfølgende behandling, der skulle sættes i gang.
Morten Homann (SF), 2005-10-12:
er socialministeren svar, at vi på lige netop det her punkt skal acceptere en større ulighed, fordi det har en gavnlig effekt på hele samfundet, fordi det løser boligproblemerne, fordi der er et eller andet ideologisk dogme om, at det kan have en effekt på beskæftigelsen, som vi stadig væk venter forgæves på.
Carsten Hansen (S), 2005-06-17:
Derfor er det helt afgørende vigtigt, at regeringen, nu den er nået så langt i sin erkendelse, siger, at vi indfører en præmieringsordning, og også siger, at nu fjerner vi de urimelige besparelser på den halve milliard, der er kommet her på skolepraktikområdet, og sikrer, at vi også kan skaffe ordentlige, faglærte håndværkere senere.
Mette Frederiksen (S), 2013-06-12:
Jeg kan blot konstatere, at den indfasning, der oprindelig er valgt, er for hård, og den betyder, at der er ekstraordinært mange mennesker, der står over for, at deres dagpengeret ophører, fordi det sker i kombination med, at dansk økonomi fortsat er i slæbegear.
Mads Olsen (SF), 2025-02-06:
Men er ordføreren ikke enig i overordnet set, at hvis vi bygger endnu en vej, bliver den også bare fyldt op af folk, der måske dropper det kollektive og i stedet vælger at tage bilen, fordi der nu lige pludselig er endnu en vej at køre på, endnu mere kapacitet?
Ellen Trane Nørby (V), 2009-10-08:
Det er meget interessant, at hr. Villy Søvndal har brugt hele dagen på at skælde ud på hr. Peter Christensen og har sagt, at han ikke tager de arbejdsløse her i landet seriøst, når et fremtrædende medlem af SF's folketingsgruppe, fru Ida Auken, har sagt: »På en måde er finanskrisen kommet som en befrielse.«
Per Larsen (KF), 2020-11-27:
Det er jo en rigtig vigtig debat, vi har her i dag, og jeg vil gerne konstatere, at vi jo heldigvis har rigtig, rigtig mange medarbejdere rundtomkring, som gør en fremragende indsats, som yder en kærlig og ordentlig omsorg over for de ældre, og som har en stor betydning i de ældres hverdag, hvor de er lyspunktet på mange måder.
Jacob Jensen (V), 2006-10-05:
Jeg vil prøve med et rimelig simpelt spørgsmål til fru Marianne Jelved: Mener fru Marianne Jelved, at det er udtryk for en økonomisk ansvarlig politik, når Socialdemokraterne tilsyneladende ønsker at sprænge vækstrammen for det offentlige forbrug, en vækstramme, som fru Marianne Jelved i øvrigt selv i sin tid som minister har været med til at indføre?
Jacob Buksti (S), 2003-02-25:
De nuværende regeringspartier kom således til magten, bl.a. gennem en intensiv kampagne mod den tidligere regerings initiativer om automatisk fartkontrol, der blev betegnet som rene pengemaskiner for staten, og gennem klare valgløfter om, at nu skulle hastigheden på motorvejene hæves til 130 km/t.
Margot Torp (S), 2001-02-20:
Jeg vil godt sige til fru Eva Kjer Hansen, at også jeg får en lidt dobbelt holdning, når jeg hører fru Eva Kjer Hansens fremstilling, fordi den på den ene side siger nogle ganske fornuftige ting om det at få skabt ligeløn og nødvendigheden af det, og på den anden side opbygger den barrierer, som forhindrer, at der kan gøres noget ved det.
Per Clausen (EL), 2006-05-10:
Hvis man kigger på det, der kommer ind i energiafgifter i Danmark, ja, så kan man godt undre sig over, at der findes politikere, der hævder, at der er et finansieringsmæssigt problem med at skaffe midler til at igangsætte den fornødne omlægning af Danmarks energiforsyning og gennemføre de fornødne energibesparelser, sådan at vi kan komme ud af olieæraen.
Morten Østergaard (RV), 2008-11-13:
Og grunden til, at det er vigtigt, er, at det er klart, at regionernes forhandlingsposition i forbindelse med aftaler om afregning i forhold til det udvidede frie sygehusvalg jo er elendig, fordi de private aftagere ved, at hvis der ikke bliver en aftale, har man en sundhedsminister, der er klar til at lægge prisen rigtig, rigtig højt.
Karsten Hønge (SF), 2017-01-19:
Linda Christensen fra Transport DTU og Ole Kveiborg fra COWI skrev sammen med tyskerne Jens Jens Klauenberg og Christian Rudolph fra DLR, Berlin, om studiet i det elektroniske tidsskrift Artikler fra Trafikdage på Aalborg Universitet følgende: En vigtig barriere for elektrificeringen er batteriets vægt, og en begrænsning på 3,5 t for et almindeligt køretøj begrænser det.
Birthe Skaarup (DF), 2002-02-06:
Nu er det jo sådan, at med de her forslag på 1,5 mia. kr. vil man først og fremmest sørge for, at det offentlige sygehusvæsen kan klare disse operationer. Hvis de ikke kan, så er det de private sygehuse, speciallægepraksis, udenlandske sygehuse, der kan gå ind i det her.
Martin Lidegaard (RV), 2018-09-06:
Så kunne man ikke gøre sig forhåbninger om, at man kunne aftale med Dansk Folkeparti, at det ikke kun lige er erhvervsskolerne, man kigger på, men altså også lidt bredere de uddannelser, som vi alle sammen er så afhængige af, og som de skriger på at vi skal holde hånden under uden for de store byer?
Anni Matthiesen (V), 2018-10-09:
Men jeg kunne egentlig også godt lige tænke mig at spørge lidt ind til det, ordføreren siger, altså at Alternativet aldrig nogen sinde kan gå ind for tvang, eller at tvang ikke er løsningen, tror jeg der blev sagt: Gælder det i enhver sammenhæng?
Per Dalgaard (DF), 2011-01-20:
Jeg nævnte lige før i forbindelse med beslutningsforslaget en række selskaber, som jo, må man formode – nu står der ikke noget årstal, med hensyn til hvornår de pågældende har tilsluttet sig – i hvert fald har gjort det i en årrække, netop været åbne omkring de midler eller de penge, de betaler for de råstoffer, de udvinder.